Document ID: /roh_data/filtered/fineweb-2-filterrobots_roh.jsonl.gz/60975

Testament da Gurlitt a favur dal Museum d’art Berna è valaivel
- Gievgia, 26.3.2015, 17:49
La dretgira districtuala da Minca ha refusà ina dumonda da la cusrina da Cornelius Gurlitt per in attest d'ierta. En ina communicaziun scriva la dretgira ch'il testament da Cornelius Gurlitt saja valaivel.
Gurlitt veva fatg si sia cumpletta ierta d'ovras d'art al museum d'art da Berna. Il museum d’art è cuntent cun la decisiun da la dretgira. Enfin ch’il termin da recurs scadia, na sa midia però nagut vid la situaziun actuala. Vul dir l’instituziun na po vinavant betg disponer da l’ierta.
Ils responsabels dal museum speran però che questa intschertezza saja bainbaud a fin. Il museum è pront da prender la responsabladad ch’è colliada cun acceptar l’ierta.
RR novitads 18:00